open-index/open-wikipedia-markdown huggingface dataset:
סיאן קאאן

**סיאן קאאן** (**Sian Ka'an**; בשפת המאיה: "שער השמיים") היא שמורה ביוספרית בחוף חצי האי יוקטן, במדינת קינטנה רו שבמקסיקו. השמורה הוכרזה כגן לאומי ב-20 בינואר 1986 וכאתר מורשת עולמית ב-1987. 

השמורה מגנה הן על אזורים ביבשה, והן על אזורים בתוך הים הקריבי, לרבות שונית אלמוגים. היא משתרעת לאורך 120 ק"מ, שהם כשליש מהחוף הקריבי של מקסיקו. שטחה הכולל 6,520 קמ"ר. היא מגנה על בתי גידול מגוונים, הכוללים חוף ים, יערות מנגרובים, אזורים לחים, לגונות של מים מתוקים ומים מליחים, דיונות, סוואנה, יער גשם טרופי וסנוטות.

בספירה שנערכה ב-1995 נמצאו בשמורה 336 מין מיני עופות, 103 מיני יונקים, 276 מיני סרטנאים, וכן מאות מיני חרקים, בהם 318 מיני פרפרים, 310 מיני יתושים, 90 מיני דבורים ו-74 מיני חיפושיות. בין היתר, יש בשמורה יגוארים, פומות, יגוארונדים, אוצלוטים, איילים פרדיים לבני-זנב, טפירים, קופי עכביש, שאגנים, תחשי נהרות, פלמינגואים, טוקנים, יאבירואים וארבעה מיני צבי ים. בשונית האלמוגים נמצאו 84 מיני אלמוגים, בהם אלמוגי מוח שקוטרם מגיע ל-7 מטרים.

הצומח בשמורה כולל 1,048 מינים שונים, ובהם עצי מהגוני, ארז ועץ המולאטים, וכן מנגרובים, נופרים וענבי ים.

בנוסף, יש בתחומי השמורה 23 אתרים ארכאולוגיים של המאיה, בהם מוייל, אחד האתרים הקדומים ביותר שנמצאו בחופי יוקטן.

## גלריה

Pelicano en Sian Ka'an.jpg
Sian Ka'an.jpg
Sian Ka'an biosphere reserve.jpg
Boca Paila - Seevögel.jpg


## קישורים חיצוניים

* אתר המרכז האקולוגי סיאן קאאן
* אתר Visit Sian Ka'an
* אתר ידידי סיאן קאאן

קטגוריה:ערכים שבהם תבנית בריטניקה אינה מתאימה
קטגוריה:קינטנה רו
קטגוריה:מקסיקו: שמורות ביוספריות
קטגוריה:צמחיית חצי האי יוקטן
קטגוריה:אמריקה הצפונית: פארקים לאומיים
התזמורת הסימפונית רמת גן

**התזמורת הסימפונית רמת גן** הייתה תזמורת סימפונית ישראלית שפעלה בין השנים 2003–2020 ביוזמת ראש עיריית רמת גן, צבי בר ומנהל אגף החינוך של העירייה, משה בודגה.
## היסטוריה
בראשיתה היא פעלה כתזמורת נוער. מאוחר יותר היא הייתה תזמורת חובבים, ולאחר מכן היא הייתה תזמורת סימפונית בת 60 נגנים, רובם מקצועיים.

המנצח הקבוע והמנהל המוזיקלי של התזמורת, אלכס וסרמן, בחר לפעול ברמת גן, שבה מצא מקום לעשייה מוזיקלית, לעומת תל אביב, שם חש שפעילותו בתחום המוזיקה הקאמרית לא הייתה משמעותית דיה.

חלק מן הנגנים קיבלו מלגות מהעירייה, שהן שוות ערך למשכורת. חלקם היו מוזיקאים מקצועיים, בוגרי אקדמיה למוזיקה, ואחרים היו אנשי מקצוע בתחומים אחרים, מורים למוזיקה ובוגרים של התזמורת הצעירה.

רפרטואר התזמורת כלל יצירות קלות ופופולריות לצד יצירות תזמורתיות גדולות ומוזיקה קלאסית ישראלית.

באוגוסט 2013 השיקה התזמורת סדרה סימפונית למנויים, הכוללת גם קונצרטים לילדים.

בשנת 2020 נסגרה התזמורת עקב פיטוריו של אלכס וסרמן ממרכז המוזיקה ברמת גן.

## קישורים חיצוניים

* התזמורת הסימפונית רמת גן באתר עיריית רמת גן
* 
* ניוזים מרכז, סולני העתיד של רמת גן  8 ביולי 2019

רמת גן
רמת גן
תזמורת
תקורה (מחשבים)

**תקורה** (באנגלית: **Overhead**) היא שימוש במשאבים באופן שאינו תורם באופן ישיר לביצוע משימה. במערכות מחשב המונח תקורה מתייחס לניצול    משאבים כמו: מעבד, זיכרון, רוחב פס ומשאבים אחרים. כך למשל, מערכת הפעלה היא תקורה, משום שהיא אינה מבצעת עבודת יישום. המטרה היא להפחית את התקורה ככל שניתן. לפעמים הפחתת תקורה באה על חשבון דברים אחרים, כגון: זמן פיתוח יישום. במקרים כאלה מנסים למצוא את נקודות האיזון בה מפחיתים את התקורה במשאבי מחשב ומפחיתים למינימום את הפגיעה בהיבטים אחרים.

## תקורה בתקשורת נתונים
בתקשורת נתונים, תקורה (לעיתים נקראת **כותרת**; באנגלית: Header) היא רצף הבתים הפותח חבילת נתונים העוברת בין שתי תחנות. התקורה אינה מכילה בתוכה את תוכן המסר המועבר אלא את נתוני התקשורת הנוגעים לחבילה, ובהם סוג הפרוטוקול שהיא שייכת אליו, כתובות תחנות המקור והיעד, גודל חלק המסר המצורף, עדיפות, המספר הסידורי ומידע לצורך בדיקת שגיאות שתבוצע בתחנת היעד למסר המתקבל יחד איתה. 

לפרוטוקולים שונים במודל השכבות ברשת תקשורת קיימות תקורות שונות. בפרוטוקול UDP כוללת התקורה 8 בתים ומכילה את פורט המקור והיעד, גודל המסר ומידע לבדיקת שגיאות, התקורה בפרוטוקול TCP המקביל מכילה גם את המספר הסידורי של ההודעה, את האישור על קבלת ההודעה הקודמת, גודל חלון השליחה ופרטים נוספים וגודלה 20 בתים.

בחבילת IP כוללת התקורה מידע על גרסת הפרוטוקול (IPv6/IPv4), "זמן החיים" שנותר לחבילה (TTL), מידע האם החבילה מהווה חלק מפיצול שנעשה במהלך השליחה ופרמטרים נוספים. בסך הכל מכילה התקורה בין 20 ל-60 בתים. התקורה המרבית האפשרית בפרוטוקול זה היא כ-10% (במקרה של חבילה בגודל מינימלי של 576 בתים אך עם תקורה בגודל המרבי של 60 בתים).

בחבילת Ethernet מכילה התקורה בנוסף לכתובות ה-MAC של המקור והיעד גם את השדה – Preamble (סדרה של 7+1 בתים שיוצרים את הרצף 10101011....1010110 הפותח את ההודעה ומשמש לסנכרון בין התחנות).

## תקורה במעבד
תקורה במעבד היא זמן המעבד שמנצלות תוכנות תשתית, כגון: מערכות הפעלה, מוניטור ניהול טרנזקציות, תקשורת נתונים. מקרה קיצוני של תקורה גבוהה הוא לולאה אינסופית בתוכנת תשתית. במקרה זה לא תבוצע שום עבודת יישום. גם לולאה אינסופית בתוכנת יישום, עלולה לגרום לתקורה גבוהה. תקורת המעבד תלויה בתקורת רכיבים אחרים. במצב של עומס גבוה על הזיכרון (Thrashing), עלולה תקורת המעבד לגדול באופן משמעותי, משום שמנגנון הדפדוף של מערכת ההפעלה, עלול לנצל את מרבית זמן המעבד.

## תקורה בזיכרון
תקורה בזיכרון הוא החלק ממנו המנוצל על ידי רכיבי תשתית. למשל כל מקטע זיכרון מוקצה בערימה בדרך כלל מכיל מצביע לסגמנט הבא, כמו כן קיטוע (פרגמנטציה) גורם פעמים רבות לתקורה גבוהה של הזיכרון.

## ראו גם
* הוצאות תקורה
## קישורים חיצוניים

*  "What Is CPU Overhead?", Chrom


## הערות שוליים

קטגוריה:תקשורת מחשבים
1903 בארצות הברית

**[[1903]] ב[[ארצות הברית]]** הייתה השנה בה חגגה ארצות הברית 127 שנה מיום היווסדה.

## הנהגה
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש

## אירועים בולטים

[שמאל|ממוזער|250px|[האחים רייט עורכים את הטיסה הראשונה בכלי טיס כבד מהאוויר, 17 בדצמבר 1903]]
* 23 בפברואר – ארצות הברית מאלצת את קובה להחכיר לה את מפרץ גואנטנמו תמורת 4,000 דולר לשנה. 
* 23 במרץ – האחים רייט מגישים בקשה לפטנט על המצאתם, המטוס 
* 16 ביוני – משקה הפפסי קולה, שהומצא ב-1898, משווק לראשונה בארצות הברית 
* 23 ביולי – ד"ר ארנסט פפניג משיקגו אילינוי הופך לבעלים הראשון של מכונית פורד Model A 
* 14 בדצמבר – האחים רייט עורכים את ניסיונם הראשון בתעופה 
* 17 בדצמבר – האחים רייט עורכים את הטיסה הראשונה בכלי טיס כבד מהאוויר

## נולדו
* 28 בפברואר – וינסנט מינלי, במאי קולנוע אמריקאי (נפטר ב-1986) 
* 19 באפריל – אליוט נס, איש חוק אמריקאי, מוביל החקירה נגד אל קפונה (נפטר ב-1957) 
* 2 במאי – בנג'מין ספוק, רופא וסופר אמריקאי (נפטר ב-1998) 
* 29 במאי – בוב הופ, קומיקאי ושחקן אמריקאי (נפטר ב-2003) 
* 19 ביוני – לו גריג, שחקן כדור-בסיס (נפטר ב-1941) 
* 3 בנובמבר – ווקר אוונס, צלם אמריקאי (נפטר ב-1975) 
* 28 בדצמבר – ג'ון פון נוימן, מתמטיקאי אמריקני (נפטר ב-1957)

## נפטרו

* 3 ביולי – הארייט ליין, אחייניתו של נשיא ארצות הברית הרווק ג'יימס ביוקנן, הגברת הראשונה של ארצות הברית בין השנים 1857-1861 (נולדה ב-1830).
* 28 באוגוסט – פרדריק לו אולמסטד, אבי אדריכלות הנוף האמריקנית, מתכנן הסנטרל פארק בניו יורק (נולד ב-1822). 

## קישורים חיצוניים

*
1901 בארצות הברית

**[[1901]] ב[[ארצות הברית]]** הייתה השנה בה חגגה ארצות הברית 125 שנה מיום היווסדה.

## הנהגה
* הנשיא: ויליאם מקינלי (המפלגה הרפובליקנית) עד 14 בספטמבר, תאודור רוזוולט (המפלגה הרפובליקנית)
* סגן הנשיא: התפקיד לא היה מאויש עד 4 במרץ, תאודור רוזוולט (המפלגה הרפובליקנית) עד 14 בספטמבר, התפקיד לא היה מאויש מ-14 בספטמבר

## אירועים בולטים

[שמאל|ממוזער|200px|6 בספטמבר: ה[אנרכיזם|אנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים.]]
* 12 ביוני – קובה מאשרת את תיקון פלאט, שבו נאלצה להסכים להפוך לשטח חסות אמריקאי 
* 24 ביולי – או. הנרי משתחרר מהכלא באוסטין שבטקסס, לאחר שריצה שלוש שנות מאסר בשל מעילה בבנק 
* 22 באוגוסט – נוסדת חברת המכוניות קדילאק 
* 2 בספטמבר – ביריד הלאומי במינסוטה משמיע סגן נשיא ארצות הברית דאז, תאודור רוזוולט, את המילים המפורסמות "דבר בנועם ושא מקל גדול" 
* 6 בספטמבר – רצח ויליאם מקינלי: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים 
* 16 באוקטובר – תאודור רוזוולט מושבע כנשיא ארצות הברית.
* 29 באוקטובר – ליאון צ'ולגוש, רוצחו של נשיא ארצות הברית ויליאם מקינלי, מוצא להורג במכות חשמל

## נולדו
* 1 בפברואר – קלארק גייבל, שחקן קולנוע אמריקאי שכיכב בסרט חלף עם הרוח (נפטר ב-1960) 
* 25 בפברואר – זיפו מרקס, קומיקאי יהודי-אמריקאי, מהאחים מרקס (נפטר ב-1979) 
* 28 בפברואר – לינוס פאולינג, כימאי-פיזיקאי אמריקני (נפטר ב-1994) 
* 7 במאי – גרי קופר, שחקן קולנוע אמריקאי, פעמיים זוכה פרס אוסקר (נפטר ב-1961) 
* 4 באוגוסט – לואי ארמסטרונג, מוזיקאי ג'אז (נפטר ב-1971) 
* 5 בדצמבר – וולט דיסני, מפיק סרטים (נפטר ב-1966) 
* 16 בדצמבר – מרגרט מיד, אנתרופולוגית תרבותית אמריקאית (נפטרה ב-1978) 

## נפטרו

[שמאל|ממוזער|120px|[ויליאם מקינלי]]
* 28 בפברואר – ויליאם אברטס, פוליטיקאי אמריקני (נולד ב-1818) 
* 13 במרץ – בנג'מין הריסון, נשיאה ה-23 של ארצות הברית (נולד ב-1833) 
* 14 בספטמבר – ויליאם מקינלי, נשיאה ה-25 של ארצות הברית (נולד ב-1843) 
* 29 באוקטובר – ליאון צ'ולגוש, רוצחו של ויליאם מקינלי (הומת) (נולד ב-1873)

## קישורים חיצוניים

*
1900 בארצות הברית

**[[1900]] ב[[ארצות הברית]]** הייתה השנה בה חגגה ארצות הברית 124 שנה מיום היווסדה.

## הנהגה
* הנשיא: ויליאם מקינלי (המפלגה הרפובליקנית)
* סגן הנשיא: התפקיד לא היה מאויש

## אירועים בולטים

* 2 בינואר – מזכיר המדינה של ארצות הברית ג'ון היי מכריז על מדיניות הדלת הפתוחה לעידוד מסחר עם שושלת צ'ינג שבסין 
* 9 בפברואר – ארצות הברית זוכה בגביע דייוויס הראשון, לאחר ניצחון על בריטניה 
* 1 ביוני – מפקד האוכלוסין האמריקאי לשנת 1900 קובע כי אוכלוסיית תושבי ארצות הברית מונה כ-76,212,168 בני אדם.
* 14 ביוני – ארצות הברית מספחת את הוואי 
* 14 באוגוסט – בייג'ינג נכבשת על ידי כוחות משותפים של אירופה, יפן וארצות הברית במאמץ לסיים את מרד הבוקסרים בסין 

## נולדו
* 5 באפריל – ספנסר טרייסי, שחקן קולנוע (נפטר ב-1967) 
* 3 באוקטובר – תומאס וולף, סופר אמריקאי (נפטר ב-1938) 
* 14 באוקטובר – ויליאם אדוארדס דמינג, סטטיסטיקאי אמריקאי, פרופסור, מרצה, יועץ וסופר (נפטר ב-1993) 
* 7 בנובמבר – רוברט סובלן, יהודי אמריקאי שהואשם בריגול למען ברית המועצות (התאבד ב-1962) 
* 8 בנובמבר – מרגרט מיטשל, סופרת אמריקאית (נפטרה ב-1949) 
* 14 בנובמבר – אהרן קופלנד, מלחין אמריקאי (נפטר ב-1990) 

## נפטרו

* 26 במרץ – יצחק מאיר וייז, רב רפורמי, מייסד היברו יוניון קולג' (נולד ב-1819)
* 22 באוקטובר – ג'ון שרמן, מזכיר האוצר ומזכיר המדינה של ארצות הברית. כיהן גם כסנאטור וחבר בית הנבחרים של ארצות הברית מטעם אוהיו והיה מיוזמי החקיקה להגבלת קרטלים ומונופולים. (נולד ב-1823) 

## קישורים חיצוניים

*
אל-קודס אל-ערבי

**אל-קודס אל-ערבי** (בערבית: **القدس العربي**; משמעות: ירושלים הערבית) הוא עיתון עצמאי יומי ערבי היוצא לאור בלונדון מאז 1989. העיתון ממומן על ידי אילי הון סעודיים, ומופץ לציבור הערבי בלונדון ובעולם הערבי כולו. רוב קוראי העיתון הם גולים ערבים הנמצאים בחו"ל והשפעתו במדינות ערב אינה משמעותית.

כמו עיתונים נוספים היוצאים לאור בלונדון, נחשב גם 'אל-קודס אל-ערבי' כנקי מצנזורה באופן יחסי וזוכה לאמינות ולמוניטין ברחבי העולם, אם כי על פי פרופ' אייל זיסר "בעולם הערבי אין עיתון מהימן, נקי-כפיים וחסר-אג'נדה דוגמת ה'ניו יורק טיימס'".

העיתון נחשב כפרו-ערבי ופרו-פלסטיני באופן מובהק יותר משאר העיתונים הבין-ערביים הפופולריים, ומוביל קו תקיף נגד ישראל וארצות הברית. עורך העיתון מאז היווסדו ועד 2013 היה עבד אלבארי עטוואן, הידוע כבעל עמדות חריפות כנגד מדינת ישראל. בשנת 2013 הודיע עטוואן על עזיבתו, ורמז שהודח מעריכת העיתון.

בעבר שימש העיתון במה להצהרות של לקיחת אחריות על אירועי טרור ופרסומים שונים של קבוצות אסלאמיות הקשורות באל-קאעידה. באפריל 2009 פורסמה בעיתון קריקטורה המציגה את בנימין נתניהו ואביגדור ליברמן כחזירים וכסוג של מגפה עולמית. מדי יום ביומו מוקדש עמוד שלם בעיתון לתרגום (לערבית) של מבחר מאמרי דעות שהתפרסמו ביום האתמול בעיתונות הישראלית.

## קישורים חיצוניים
* 

## הערות שוליים

קטגוריה:עיתונים בערבית
1902 בארצות הברית

**[[1902]] ב[[ארצות הברית]]** הייתה השנה בה חגגה ארצות הברית 126 שנה מיום היווסדה.

## הנהגה
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש

## אירועים בולטים

* 2 באפריל - בית הקולנוע הראשון בארצות הברית נפתח בלוס אנג'לס שבקליפורניה.
* 20 במאי - קובה מקבלת עצמאות מארצות הברית.
* 4 ביולי - מסתיימת מלחמת ארצות הברית–הפיליפינים.
* 22 באוגוסט - תאודור רוזוולט הופך לנשיא האמריקני הראשון שנסע במכונית.

## נולדו
* 4 בפברואר – צ'ארלס לינדברג, מחלוצי התעופה, הראשון שחצה את האוקיינוס האטלנטי בטיסת סולו ישירה (נפטר ב-1974) 
* 14 בפברואר – תלמה ריטר, שחקנית אמריקאית (נפטרה ב-1969) 
* 20 בפברואר – אנסל אדמס, צלם אמריקני (נפטר ב-1984) 
* 22 בפברואר – דוד מרכוס, איש צבא יהודי-אמריקאי ומאנשי מח"ל (נהרג ב-1948) 
* 27 בפברואר – ג'ון סטיינבק, סופר אמריקאי (נפטר ב-1968) 
* 16 ביוני – ברברה מק'קלינטוק, חוקרת ציטוגנטיקה אמריקאית, כלת פרס נובל לפיזיולוגיה ורפואה (נפטרה ב-1992) 
* 28 ביוני – ג'ון דילינג'ר, גנגסטר אמריקאי (נהרג 1934) 
* 19 באוגוסט – אוגדן נאש, משורר אמריקאי (נפטר ב-1971) 
* 5 באוקטובר – ריי קרוק, מייסדה של רשת המזון המהיר מקדונלד'ס (נפטר ב-1984) 

## נפטרו

[שמאל|ממוזער|150px|[לוי שטראוס]]
* 26 במאי – אלמון סטראוג'ר, ממציא אמריקני אשר המציא את מתגי הטלפוניה האוטומטיים הראשונים (נולד ב-1839) 
* 26 בספטמבר – לוי שטראוס, יצרן בגדים יהודי-אמריקאי ממוצא גרמני, ממציא מכנסי הג'ינס ואבי המותג Levi's. (נולד ב-1829)

## קישורים חיצוניים

*
זהרא בהראמי

**זהרא בהראמי** (תעתיק: **זַהְרָא בַּהְרָאמִי**, בכתב לטיני: **Zahra Bahrami** או **Sahra Baahrami**; בפרסית **زهرا بهرامی**; ) הייתה אזרחית איראן והולנד, שהוצאה להורג לאחר שהורשעה בסחר בסמים בפני בית דין איראני.

זהרא בהראמי נעצרה לאחר שהשתתפה בהפגנות של תנועת המחאה האיראנית לאחר הבחירות לנשיאות איראן בשנת 2009. היא הואשמה בעבירות ביטחון לאומי ובחברות במועצת המלוכה האיראנית. לטענת מערכת המשפט האיראנית, בחיפוש בביתה שבוצע לאחר המעצר נתגלו 450 גרם קוקאין, 420 גרם אופיום ומספר דרכונים מזויפים. תפיסת הסמים הובילה להעמדה מחודשת לדין בעבירות של סחר בסמים, בהן הורשעה לבסוף.

הוצאתה להורג גרמה להקפאת היחסים הדיפלומטיים בין הולנד לאיראן ולחילופי האשמות קשים בין משרדי החוץ של שתי המדינות.

## ביוגרפיה
זהרא בהראמי נולדה באיראן בשנת 1965. לאחר מכן עברה לגור בהולנד והתאזרחה בה. למרות התאזרחותה בהולנד, היא שמרה על אזרחותה האיראנית. היא התפרנסה מריקודי בטן, והתגוררה לסירוגין בבריטניה ובהולנד. בדרכוניה ההולנדיים אוית שמה הן כ-**Zahra Bahrami** והן כ-**Sahra Baahrami**, עובדה שגרמה לחוסר ודאות באשר לשאלת אזרחותה האיראנית בעת מעצרה.

בשנת 2003 נתפסה זהרא בהראמי בנמל התעופה סכיפהול לאחר שהגיעה מן האיים הקריביים, כשבכליה 16 קילוגרם של קוקאין. היא נשפטה ונדונה לעונש מאסר בן שלוש שנים בעוון הברחת הסמים. בשנת 2007 ריצתה עונש מאסר נוסף בהולנד בעוון זיוף דרכונים. עובדת מאסרה בהולנד נחשפה בכלי התקשורת רק לאחר הוצאתה להורג.

## המעצר והמשפט

בשנת 2009 נסעה זהרא בהראמי מהולנד לאיראן כדי לבקר את אחד מילדיה. ב-29 בדצמבר 2009, לאחר שהשתתפה בהפגנות של תנועת המחאה האיראנית, נעצרה בהראמי בכלא אוין בטהראן. הרשויות האיראניות האשימו אותה בחברות במועצת המלוכה האיראנית, בהקמת תנועות התנגדות למשטר ובהפצת תעמולה נגדו. בהראמי לא הועמדה לדין באישומים אלה.

משום שתי צורות האיות השונות של שמה בהולנדית, משרד החוץ ההולנדי לא הצליח לוודא את אזרחותה ההולנדית עד יולי 2010. היות שמערכת המשפט האיראנית איננה מכירה באזרחות כפולה, לא הורשה הקונסול ההולנדי להגיש לה סיוע משפטי. עורכת הדין פעילת זכויות האדם האיראנית, נסרין סוטודה, ייצגה את בהראמי במשפט.

ב-29 בינואר 2011 הוצאה להורג בתלייה לאחר שערעורה בפני בית המשפט האיראני נדחה. במחאה על ההוצאה להורג, ממשלת הולנד הקפיאה את היחסים עם איראן. שלושה שבועות לאחר הוצאתה להורג, ב-18 בפברואר 2011, שגריר הולנד הוחזר לאיראן.

## הערות שוליים

קטגוריה:אישים שהוצאו להורג באיראן
קטגוריה:נשים שהוצאו להורג
קטגוריה:נשים איראניות
קטגוריה:אסירי כלא אווין
קטגוריה:2011 באיראן
קטגוריה:איראניות שנולדו ב-1965
קטגוריה:הולנדיות שנולדו ב-1965
קטגוריה:הולנדים שנולדו ב-1965
קטגוריה:נפטרות ב-2011
קטגוריה:איראנים שנפטרו ב-2011
אנסון רייני

**אריה אנסון פרנק רייני** (באנגלית: **Anson Frank Rainey**; 11 בינואר 1930 - 19 בפברואר 2011) היה בלשן וארכאולוג אמריקאי-ישראלי. פרופסור לתרבויות המזרח התיכון ולבלשנות שפות שמיות באוניברסיטת תל אביב.

## ביוגרפיה
רייני נולד בדאלאס שבטקסס. בין השנים 1947–1955 למד לתואר ראשון בלימודי דת ולתואר שני במקרא ותאולוגיה. בין השנים 1955–1964 למד היסטוריה ולימודי הים התיכון בארצות הברית ובישראל וקיבל תואר דוקטור. בהמשך הצטרף לסגל אוניברסיטת תל אביב, ומ-1970 כיהן שם כפרופסור חבר; מ-1981 כפרופסור מן המניין. לימד גם כפרופסור מן החוץ באוניברסיטת בר-אילן, באוניברסיטת בן-גוריון ובמכללת אורות.

פרסם מאמרים וספרים רבים בתחומי מחקרו, והיה ממניחי היסודות למחקר הגאוגרפיה ההיסטורית בארץ ישראל. כן ניהל כמה חפירות ארכאולוגיות ביניהן: תל מיכל, תל באר שבע ועוד.

מחקרו הגדול היה חקר מכתבי אל-עמארנה. בשנת 1970 פרסם מהדורות נוספות ומעודכנות שכללו לוחות נוספים שנחשפו באתר החפירות או נמצאו באוספים פרטיים הוא שתרגם מחדש את הלוחות שלא נכללו בפרסומו של יורגן אלכסנדר קנודטזון מתעודה א"ע 359 ועד א"ע 379. בשנת 1996 פרסם רייני ארבעה כרכים הדנים בלשון מכתבי אל עמרנה.

ב-1980 עבר תהליך גיור ונטל את השם "אריה". התגורר בשערי תקווה, היה נשוי ואב לבן.

ב־19 בפברואר 2011, נפטר רייני לאחר מחלה קשה ונקבר בבית העלמין בברקן. השאיר אחריו את אשתו ציפורה כוכבי-רייני, ד"ר לשפות שמיות עתיקות ומרצה במכללה האקדמית בית ברל, ואת בנם יוני. אשתו המשיכה את המפעל של רייני וב-2005 פורסם ספרה "למלך אדוני - מכתבי אל-עמארנה" הכולל 350 מכתבים מתורגמים לעברית.

## קישורים חיצוניים

* פרופ' רייני אנסון, באתר אוניברסיטת תל אביב
* 
* 
* יגאל לוין, פרופ' אנסון פ' רייני - דברים לזכרו, באתר המחלקה ללימודי ארץ ישראל וארכאולוגיה, אוניברסיטת בר-אילן
* קורות חיים באתר המחלקה ללימודי ארץ ישראל וארכאולוגיה, אוניברסיטת בר-אילן
* רשימת פרסומיו באתר המחלקה ללימודי ארץ ישראל וארכאולוגיה, אוניברסיטת בר-אילן
* Among the Last of the Titans: Aspects of Professor Anson Rainey’s Life and Legacy (1930-2011) 
* מאמר לזכרו - 
* 

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:ארכאולוגים ישראלים
קטגוריה:בלשנים ולשונאים ישראלים
קטגוריה:גרים ישראלים
קטגוריה:חוקרי מכתבי אל-עמארנה
קטגוריה:עורכי האנציקלופדיה המקראית
קטגוריה:סגל אוניברסיטת בר-אילן: ארץ ישראל וארכאולוגיה
קטגוריה:בוגרי אוניברסיטת ברנדייס
קטגוריה:ישראלים ילידי ארצות הברית
קטגוריה:שערי תקווה: אישים
קטגוריה:ישראלים שנולדו ב-1930
קטגוריה:אמריקאים שנולדו ב-1930
קטגוריה:ישראלים שנפטרו ב-2011
קטגוריה:אמריקאים שנפטרו ב-2011
קטגוריה:אמריקאים שנפטרו מסרטן הלבלב
קטגוריה:ישראלים שנפטרו מסרטן הלבלב
קווין ריצ'רדסון

**קווין סקוט ריצ'רדסון** (באנגלית: **Kevin Scott Richardson**, נולד ב-3 באוקטובר 1971) הוא זמר אמריקאי, הידוע בעיקר בגלל חלקו בלהקת הבנים "בקסטריט בויז".

## חייו
ריצ'רדסון נולד בלקסינגטון, קנטקי שבארצות הברית. בצעירותו עבר לפלורידה כדי לנסות את מזלו בעולם הבידור. ריצ'רדסון עבד כדוגמן ושחקן, והופיע במופעים שונים בדיסניוורלד. ב-1993 הצטרף ללהקת בקסטריט בויז, אליה צירף את בן דודו, בריאן ליטרל. ביוני 2006 עזב את הלהקה, כדי לנסות תחומים אחרים.

ריצ'רדסון נשוי לקריסטין וויליטס, אותה הכיר במהלך עבודתו בדיסניוורלד, ולשניים בן, מייסון, שנולד ב-2007.

באפריל 2012 חזר ריצ'רדסון לבקסטריט בויז.

ב-2013 הוציא עם חבריו לבקסטריט בויז את האלבום השמיני שלהם In A World Like This.

בנוסף לפעילותו המוזיקלית, ריצ'רדסון עוסק גם בפעילויות צדקה ובמודעות סביבתית, והוא ידוע כתומך בארגונים לשמירה על הסביבה.

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:חברי להקת בקסטריט בויז
קטגוריה:אמריקאים שנולדו ב-1971
1899 בארצות הברית

**[[1899]] ב[[ארצות הברית]]** הייתה השנה בה חגגה ארצות הברית 123 שנה מיום היווסדה.

## הנהגה
* הנשיא: ויליאם מקינלי (המפלגה הרפובליקנית)
* סגן הנשיא: גארט הוברט (המפלגה הרפובליקנית) עד 21 בנובמבר, התפקיד לא היה מאויש החל מ-21 בנובמבר

## אירועים בולטים

* 4 בפברואר – מלחמת ארצות הברית–הפיליפינים פורצת במנילה.
* 6 בפברואר – הסנאט מאשר את הסכם השלום בין ספרד לארצות הברית 
* 12 ביוני – טורנדו הורס לחלוטין את העיר ניו ריצ'מונד שבויסקונסין. באירוע נהרגים 117 אנשים ונפצעים מעל ל-200 אנשים.

## נולדו
* 17 בינואר – אל קפונה, גנגסטר אמריקאי (נפטר ב-1947) 
* 29 באפריל – דיוק אלינגטון, מוזיקאי ג'אז אמריקאי (נפטר ב-1974) 
* 10 במאי – פרד אסטר, שחקן קולנוע ורקדן אמריקאי (נפטר ב-1987) 
* 12 ביוני – פריץ אלברט ליפמן, ביוכימאי אמריקאי, חתן פרס נובל לפיזיולוגיה ורפואה (נפטר ב-1986) 
* 17 ביולי – ג'יימס קאגני, שחקן קולנוע אמריקני (נפטר ב-1986) 
* 21 ביולי – ארנסט המינגוויי, סופר אמריקאי וחתן פרס נובל לספרות 1954 (התאבד 1961) 
* 25 בדצמבר – המפרי בוגרט, שחקן אמריקאי (נפטר ב-1957) 

## נפטרו

* 21 בנובמבר – גארט הוברט, סגן הנשיא ה-24 של ארצות הברית (נולד ב-1844)

## קישורים חיצוניים

*
1898 בארצות הברית

**[[1898]] ב[[ארצות הברית]]** הייתה השנה בה חגגה ארצות הברית 122 שנה מיום היווסדה.

## הנהגה
* הנשיא: ויליאם מקינלי (המפלגה הרפובליקנית)
* סגן הנשיא: גארט הוברט (המפלגה הרפובליקנית)

## אירועים בולטים

[שמאל|ממוזער|250px|15 בפברואר - פורצת [מלחמת ארצות הברית–ספרד]]
* 1 בינואר – יצירת הכרך ניו יורק, על ידי איחוד מוניציפלי של מנהטן, ברוקלין, קווינס, הברונקס וסטטן איילנד לכדי עיר אחת
* 15 בפברואר – ספינת המלחמה האמריקאית מיין (USS Maine) מתפוצצת במפרץ הוואנה, מה שמביא לפרוץ מלחמת ארצות הברית–ספרד
* 19 באפריל – הקונגרס של ארצות הברית מעביר חוקים ומכריז על קובה כמדינה חופשית ועצמאית וכי לארצות הברית אין דרישות על שטחה
* 10 ביוני – מלחמת ארצות הברית–ספרד: הנחתים האמריקאים נוחתים במפרץ גואנטנמו בקובה, ובתוך חודש מפרקים את המושבה הספרדית האחרונה בחצי הכדור המערבי
* 21 ביוני – גואם הופכת לטריטוריה של ארצות הברית
* 25 ביולי – מתחילה פלישת ארצות הברית לפוארטו ריקו כשחיילים אמריקאים נוחתים במפרץ גואניקה
* 10 בדצמבר – חוזה פריז שם קץ למלחמת ארצות הברית–ספרד

## נולדו
* 9 באפריל – פול רובסון, זמר ופעיל פוליטי אפרו-אמריקאי (נפטר ב-1976)
* 26 בספטמבר – ג'ורג' גרשווין מלחין יהודי אמריקאי (נפטר ב-1937)
* 7 באוקטובר – אלפרד ואלנשטיין, צ'לן ומנצח אמריקאי, (נפטר ב-1983)

## נפטרו

* 19 בנובמבר – דון קרלוס ביואל, קצין בצבא ארצות הברית. (נולד ב-1818)

## קישורים חיצוניים

*
איגוד לשכות המסחר והתעשייה בגרמניה

[שמאל|ממוזער|250px|ישיבה של האיגוד ב[בון, 1961]]
שמאל|ממוזער|250px|בול שיצא בגרמניה לציון 150 שנה להקמת האיגוד
**איגוד לשכות המסחר והתעשייה בגרמניה** (בגרמנית: Deutscher Industrie und Handelskammertag, בראשי תיבות: **DIHK**), הוא ארגון-גג של לשכות מסחר ותעשייה אזוריות בגרמניה וברחבי העולם, שנועד לקדם את קשרי הכלכלה של גרמניה עם מדינות שונות.

## פעילות הארגון בעולם
הארגון הוקם ב-15 במאי 1861. כיום משתייכות לארגון ה-DIHK כל לשכות המסחר והתעשייה ברחבי גרמניה (ה-IHKs), בהן חברים, על פי חוק, כל עסק וכל מפעל בגרמניה (מלבד פרילנסרים, אומנים ועסקים חקלאיים). האיגוד מייצג מעל שלושה מיליון מפעלים ועסקים גרמניים, קטנים וגדולים; לשכת המסחר הגדולה ביותר היא זו של מינכן, המייצגת מעל 350 אלף מפעלים ועסקים. מרכז האיגוד ממוקם בבית גרמניה, ברלין.

במקביל מתפקד ה-DIHK בראש הרשת הכלל-עולמית של לשכות מסחר דו-לאומיות גרמניות - AHKs, הכוללות 120 משרדים ב-80 מדינות ברחבי העולם. DIHK והלשכות החוץ-גרמניות נועדו לקדם את היחסים הכלכליים הדו-לאומיים של גרמניה עם מדינות אלו. 

הלשכות ברחבי העולם מספקת מגוון רחב של שירותים לחברות המצטרפות אליהן, בהם מידע עדכני על שווקים חדשים הקשורים בגרמניה, הנפקת רשימות של כתובות ועזרים, שיווק, ייעוץ עסקי וסיוע באיתור מפיץ או שותף אסטרטגי.

## פעילות הארגון בישראל
**לשכת המסחר והתעשייה ישראל-גרמניה** היא ארגון שנועד לקדם את קשרי הכלכלה של גרמניה וישראל, ופועל כחלק מארגונים דו-לאומיים דומים של DIHK ברחבי העולם.

הלשכה נוסדה בישראל ב-1967, וב-1995 זכתה להכרה רשמית על ידי ארגון ה-DIHK. הלשכה מהווה מוקד שירותים בו מצטלבות דרכיהן של חברות ישראליות וגרמניות מכל ענפי המשק. חברות ישראליות רבות הצטרפו ללשכה לאורך השנים, מגמה המשקפת את חשיבותה של גרמניה כמעצמה כלכלית מובילה באיחוד האירופי וכבת-ברית של ישראל באיחוד.

משרדי הלשכה ממוקמים בתל אביב. נשיאי הלשכה הנבחרים הם לרוב אנשי עסקים ותעשייה. בשנת 2000 נבחר לתפקיד הדיפלומט אבי פרימור. כיום מכהן מיכאל פדרמן כנשיא הלשכה.

## קישורים חיצוניים

* 

* אתר איגוד לשכות המסחר והתעשייה בגרמניה
* אתר לשכת המסחר והתעשייה ישראל-גרמניה
* ביטאון לשכת המסחר והתעשייה ישראל-גרמניה 

קטגוריה:גרמניה: כלכלה
קנטוריה

**קנטוריה** (בלטינית Centuria, מהמילה centum שפירושה מאה, ברבים centuriae) היה מושג בעל שתי משמעויות בתקופת רומא העתיקה, משמעות צבאית ומשמעות פוליטית.

## בהקשר הפוליטי
על פי החלוקה המיוחסת לרומולוס, אוכלוסיית רומא הייתה מחולקת לשלושה שבטים (tribus) עתיקים: הרמנס, טיטיאס ולוקרס. בראש כל שבט עמד טריבון (Tribunus). כל שבט היה מחולק ל-10 קנטוריות (centuriae) בראשן עמד קנטוריון. כל קנטוריה הייתה מחולקת ל-10 דקוריות בראשן עמדו דקוריו.

גופים המרכיבים את "אספת הקנטוריות" (comitia centuriata). המלך השביעי, סרוויוס טוליוס חילק את אוכלוסיית העיר בחלוקה על פי עושר ובחלוקת משנה לקנטוריות. חלוקה זו הייתה תקפה בתקופת הרפובליקה הרומית. בתוך הקנטוריות עצמן בוצעה גם חלוקה על פי גיל, בין Iuniores (גברים בגילאי 17–45) ו-Seniores (גילאי 46–60). חלוקה זו הבהירה את אופייה הצבאי של ההתארגנות האזרחית. הצעירים נשלחו לחזית בעוד המבוגרים נשארו במעין תפקיד "משמר הבית".

## בהקשר הצבאי
קנטוריה הייתה היחידה הבסיסית של חיל הרגלים בצבא הרומי. היחידה מנתה 100 איש בפיקודם של קנטוריון (או צנטוריון), אופטיאוס שהוא השני בדרגה לקנטוריון, והטסראריוס, שהוא השלישי בדרגה לקנטוריון ואחראי על השמירה בלילה. כל קנטוריה חולקה ל-10 חוליות. חיילי כל החוליה חלקו את הבקתה או האוהל בהם חיו. בנוסף לכך, הם התאמנו, לחמו ואכלו יחדיו.

לאחר הרפורמות של גאיוס מריוס פיקד שר המאה (הקנטוריון) על הקנטוריה, יחידה שהורכבה משמונים חיילים, כל קוהורטה הורכבה משש קנטוריות. בקוהורטה הראשונה היו רק חמישה שרי מאה, וכל לגיון הורכב מעשר קוהורטות, כך שבכל לגיון היו 59 שרי מאה.

הלגיון כלל 60 קנטוריות של חיל רגלים כבד, מגובה על ידי כח-עזר של הוליטים (חיל רגלים קל). הלוחמים היו אמורים לצייד את עצמם בכלי הנשק הנדרשים ולכן חיל הרגלים הכבד היה מורכב מאנשי הקנטוריות (הפוליטיות) העשירות יותר ואילו חיל הרגלים הקל מאנשי הקנטוריות הפוליטיות העניות יותר.

## שימושים נוספים בביטוי
בסוף 1936, במהלך מלחמת האזרחים בספרד חילקו עצמם המתנדבים לבריגדות הבינלאומיות לקנטוריות, שמנו כל אחת כ-100 מתנדבים. כך למשל הקנטוריה על שם טום מאן התמזגה עם הקנטוריה על שם ארנסט תלמאן לתוך הבטליון תלמאן.

## קישורים חיצוניים
*תשעא חברה ומשטר ברפובליקה הרומית - המהפכה של סרוויוס טוליוס מאתר קורס חברה ומשטר ברפובליקה הרומית באוניברסיטת חיפה

קטגוריה:ערכים שבהם תבנית בריטניקה אינה מתאימה
קטגוריה:מוסדות, תפקידים ותארים ברומא העתיקה
קטגוריה:מרכיבי סדר הכוחות בצבא הרומי
האווי דורו

**האוורד דווין "האווי די" דורו** (באנגלית: **Howard Dwaine "Howie D." Dorough**; נולד ב-22 באוגוסט 1973) הוא זמר אמריקאי, חבר בלהקת הבנים המצליחה בקסטריט בויז.

## שנותיו המוקדמות
דורו נולד באורלנדו, פלורידה שבארצות הברית, האווי הוא האח הצעיר של קרוליין, פוליאנה, ג'ון, ואנג'י.

## קריירה
בשנת 1993, עם הקמת הלהקה, הצטרף דורו ללהקת הבנים בקסטריט בויז.

בשנת 2011 הוציא את אלבומו הראשון Back To Me.

דורו אף הופיע בתפקידי אורח בסדרות טלוויזיה, כגון "סברינה המכשפה הצעירה" ו"רוזוול", ודובב את דמותו של סנטה קלאוס בסדרה המצוירת "דורה החוקרת".

## חיים אישיים
בשנת 1998 אחותו של דורו, קרולין, מתה בגיל 38 ממחלת הזאבת. לאחר מותה הקים את קרן דורו לזאבת, שמטרתה להעלות את המודעות למחלה ולגייס כספים למאבק בה.

ב-2007 הוא נישא ללי בוניאלו, ב-2009 נולד בנם, ג'יימס הוק דורו וב-2013 נולד בנם השני הולדן ג'ון דורו.

## דיסקוגרפיה
ראו גם: אלבומי הבקסטריט בויז

###### אלבום סולו
Back To Me - יצא בנובמבר 2011

## קישורים חיצוניים

* 

קטגוריה:זמרים אמריקאים
קטגוריה:חברי להקת בקסטריט בויז
קטגוריה:אמריקאים שנולדו ב-1973
אלכסנדר מקלין (זמר)

**אלכסנדר ג'יימס (איי ג'יי) מקלין** (באנגלית: **A. J. McLean**; נולד ב-9 בינואר 1978) הוא זמר אמריקאי הידוע בעיקר בזכות פעילותו בלהקת הבנים האמריקנית "בקסטריט בויז".

## ביוגרפיה
מקלין נולד בווסט פאלם ביץ' בפלורידה שבארצות הברית. הוריו התגרשו כשהיה בן שנתיים. הקשר עם אביו נותק, ואמו וסביו גידלו אותו. בגיל שמונה הופיע לראשונה בתפקיד קטן בסרט האימה "Truth or Dare". ב-1990 עבר מקלין לאורלנדו עם משפחתו, וקיבל תפקיד בסדרת הטלוויזיה לילדים "Welcome Freshmen" בערוץ ניקלודאון, וכן בסיטקום "Hi Honey, I'm Home" (1992). הוא נשר מבית הספר התיכון כדי לקדם את קריירת המשחק והשירה שלו.

מקלין הצטרף ללהקת הבנים "בקסטריט בויז" ב-1993. אלבומה הראשון של הלהקה יצא ב-1995, והלהקה המשיכה להוציא אלבומים מצליחים ולהופיע ברצף עד שנת 2001. מ-2003 חזרו חברי הלהקה להופיע יחד והוציאו מספר אלבומים, גם לאחר פרישתו של חבר החמישייה, קווין ריצ'רדסון, ב-2006.וגם לאחר שחזר חבר הלהקה ב 2012 הלהקה נחשבת לאחת מלהקות הבנים המצליחות ביותר בהיסטוריה, עם מכירות של מעל 130 מיליון אלבומים ברחבי העולם.

באפריל 2002, בעונה 2 של "הלם סטטי" (קריקטורת 2000–2004), הופיע בתפקיד אורח בתוכנית. שם הפרק שבו השתתף הוא "מרומית". הוא גם הופיע כמועמד לתואר בעונה הראשונה של GUTS בניקלודיאון. הופיע עם ה"בקסטריט בויז" ב"ארתור", ב"רחוב סומסום", ב"סברינה המכשפה הצעירה" וב"סאטרדיי נייט לייב".
בנוסף בשנת 2003 הופיע אי ג'יי בתוכנית של אופרה וינפרי ודיבר על ההתמכרות שלו לסמים ואלכוהול ועל הדיכאון שתקף אותו באותו זמן, ואיך הלהקה וחבריו עזרו לו להשתקם ולחזור לעצמו.

במקביל לפעילותו בלהקה, מקלין יצר לעצמו אלטר אגו, דמות בשם "ג'וני נו ניים", והופיע לעיתים תחת שם זה עם שירי סולו.

בשנת 2011 הוציא אלבום סולו ראשון בשם "Have It All".

לאורך השנים סבל מקלין מהתמכרויות לאלכוהול ולסמים, ואושפז מספר פעמים.

מקלין נישא לרושל דיאנה קרידיס ב-17 בדצמבר 2011. ב-2012 נולדה למקלין ילדה ראשונה בשם האווה ג'יימס מקלין.

ב-2022 השתתף מקלין בגרסת ה-VIP של תוכנית המציאות "המרוץ לדראג של רו פול", "המרוץ לדראג של רופול: VIP" בשם פופי לאב וניצח. הוא בחר בארגון "Trans Lifeline " לקבל 100,00 דולר בגלל זכייתו בתוכנית.

## קישורים חיצוניים

* 
* האתר הרשמי של מקלין

קטגוריה:זמרים אמריקאים
קטגוריה:חברי להקת בקסטריט בויז
קטגוריה:מתחרי רוקדים עם כוכבים (ארצות הברית)
קטגוריה:זוכים בתוכניות מציאות
קטגוריה:אמריקאים שנולדו ב-1978
1897 בארצות הברית

**[[1897]] ב[[ארצות הברית]]** הייתה השנה בה חגגה ארצות הברית 121 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית) עד 4 במרץ, ויליאם מקינלי (המפלגה הרפובליקנית)
* סגן הנשיא: עדלי סטיבנסון (המפלגה הדמוקרטית) עד 4 במרץ, גארט הוברט (המפלגה הרפובליקנית)

## אירועים בולטים

[שמאל|ממוזער|200px|4 במרץ: [ויליאם מקינלי מושבע כנשיא ה-25 של ארצות הברית]]
* 4 במרץ – ויליאם מקינלי מושבע כנשיא ה-25 של ארצות הברית.
* 16 ביוני – מתחילה בהלת הזהב באלסקה עם גילוי זהב בבוננזה קריק 
* 25 ביולי – הסופר ג'ק לונדון מפליג כדי להצטרף לבהלת הזהב של קלונדייק, שם יכתוב את ספריו הראשונים 
* 31 באוגוסט – תומאס אלווה אדיסון רושם פטנט על הקינטוסקופ, מקרן הקולנוע הראשון 
* 1 בספטמבר – בבוסטון נחנכת הרכבת התחתית הראשונה בצפון אמריקה 

## נולדו
* 11 בפברואר – אמיל פוסט, מתמטיקאי אמריקני (נפטר ב-1954) 
* 27 בפברואר – מריאן אנדרסון, מוזיקאית אמריקאית (נפטרה ב-1993) 
* 26 ביולי – פול גאליקו, סופר אמריקאי (נפטר ב-1976) 
* 25 בספטמבר – ויליאם פוקנר סופר אמריקאי (נפטר ב-1962) 

## נפטרו

## קישורים חיצוניים

*
שרייר

**שרייר** (בגרמנית: Schreier) הוא שם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
שגרירות הממלכה המאוחדת בישראל

**שגרירות הממלכה המאוחדת בישראל** מופקדת מטעם הממלכה המאוחדת על קידום האינטרסים של הממלכה בישראל. השגרירות שוכנת ברחוב הירקון 192 בתל אביב וממנו מתנהלת רוב הפעילות שלה, להוציא פעילות המחלקה הקונסולרית המתנהלת במבנה אחר בעיר.

בנוסף לשגרירות, מחזיקה הממלכה בקונסוליה במזרח ירושלים, המייצגת את האינטרסים הבריטים ברשות הפלסטינית.

שגריר הממלכה המאוחדת בישראל הוא סיימון וולטרס, שנכנס לתפקידו ב-2023.

## היסטוריה
הנציגות הדיפלומטית הבריטית הראשונה בארץ ישראל הוקמה במאה ה־19, כאשר ב־1838 הוקמה תת-קונסוליה בריטית בירושלים, שהופקדה על כלל התחנות הקונסולריות הבריטיות מחוף יפו לצידון, כולל עכו וחיפה. ב־1841 הפכה הקונסוליה, שהייתה כפופה לקונסוליה בביירות, לקונסוליה עצמאית.

בעקבות מלחמת העולם הראשונה נסגרה הקונסוליה והנציגויות הבריטיות בארץ ישראל שהייתה בידי האימפריה העות'מאנית. כיבוש ארץ ישראל בידי הבריטים במהלך המלחמה הביא את הארץ תחת שלטון בריטי ישיר.

סיום המנדט הבריטי ב־15 במאי 1948 הביא את הצורך לנציגות דיפלומטית בריטית. בשלהי מאי פעל קונסול בריטי בירושלים, אך סירובה של הממלכה המאוחדת להכיר בישראל מנע הקמת נציגות קבועה.

ביוני 1948 שקל שר החוץ הבריטי ארנסט בווין להקים קונסוליה בישראל, אך התנגדותו של משרד החוץ הבריטי למהלך, מחשש לפגיעה בארצות ערב, מנעה את ההתקדמות.

## המחלקות השונות בשגרירות
* לשכת השגריר
* המחלקה הפוליטית
* הנספחות הצבאית
* מחלקת מסחר
* מחלקת ניהול
* המחלקה הקונסולרית - ממוקמת ברחוב בן-יהודה 1.

כחלק מפעולותיה, מארגנת השגרירות טקס אזכרה שנתי ביום הזיכרון הבריטי בנובמבר בבית הקברות הצבאי הבריטי ברמלה.

## ראו גם
* יחסי הממלכה המאוחדת–ישראל
* שגרירות ישראל בלונדון

## קישורים חיצוניים

* 
* 

## הערות שוליים

הממלכה המאוחדת
ישראל
קטגוריה:רחוב הירקון
קטגוריה:יחסי הממלכה המאוחדת – ישראל
1894 בארצות הברית

**[[1894]] ב[[ארצות הברית]]** הייתה השנה בה חגגה ארצות הברית 118 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית)
* סגן הנשיא: עדלי סטיבנסון (המפלגה הדמוקרטית)

## אירועים בולטים

* 12 במרץ – המשקה קוקה-קולה נמכר לראשונה בבקבוקים
* 11 במאי – שביתת פולמן: 3,000 פועלים במפעל הרכבות של ג'ורג' פולמן אשר ממוקם בסמוך לשיקגו פוצחים בשביתה.
* 31 במאי – ג'ון הארווי קלוג רושם פטנט על קורנפלקס 
* 26 ביוני – שביתת פולמן: כל עובדי הרכבת המאוגדים בארצות הברית הפסיקו לטפל בקרונות פולמן.
* יולי – שרפה פורצת באתר בו נערכה התערוכה העולמית של שיקגו ומחריבה את רוב הבניינים.
* יולי – שביתת פולמן: הנשיא האמריקני גרובר קליבלנד שלח לאילינוי 12,000 מאנשי שירות המרשלים של ארצות הברית, אנשי מיליציה מאילינוי וחיילים אשר התעמתו עם המפגינים. בקרבות הרחוב שהתנהלו נהרגו 13 פועלי רכבת ו-57 נפצעו.
* 1 בספטמבר – שרפת יער בהינקלי שבמינסוטה גורמת למותם של מעל ל-450 אנשים.


File:Chicago expo White City fire.jpg|העיר הלבנה בלהבות, יולי 1894
File:Pullman strike guard harpers.jpg|כוחות המשמר הלאומי יורים על הפועלים השובתים של מפעל הרכבות של ג'ורג' פולמן, יולי 1894


## נולדו
* 3 בפברואר – נורמן רוקוול, צייר אמריקאי (נפטר ב-1978) 
* 27 במאי – דשיל האמט, סופר בלשי אמריקאי (נפטר ב-1961) 
* 23 ביוני – אלפרד קינסי, ביולוג אמריקאי שנחשב למייסד ענף הסקסולוגיה במדעי האדם. (נפטר ב-1956). 
* 26 בנובמבר – נורברט וינר, מתמטיקאי ואבי הקיברנטיקה (נפטר ב-1964) 

## נפטרו

* 21 ביולי – צ'ארלי פדוק, אתלט אמריקאי (נולד ב-1900) 

## קישורים חיצוניים

*
1896 בארצות הברית

**[[1896]] ב[[ארצות הברית]]** הייתה השנה בה חגגה ארצות הברית 120 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית)
* סגן הנשיא: עדלי סטיבנסון (המפלגה הדמוקרטית)

## אירועים בולטים

* 4 בינואר – יוטה הופכת למדינה ה-45 של ארצות הברית
* 18 במאי – בית המשפט העליון של ארצות הברית פוסק בעניין פלסי נגד פרגוסון וקובע שמדיניות "נפרד אך שווה" אינה עומדת בניגוד לחוקה 
* 26 במאי – צ'ארלס דאו מפרסם לראשונה את מדד דאו ג'ונס 
* 3 בנובמבר – הבחירות לנשיאות ארצות הברית 1896: הסנאטור הרפובליקני ויליאם מקינלי מביס את הסנאטור הדמוקרטי ויליאם ג'נינגס ברייאן בבחירות לנשיאות ארצות הברית
* 30 בנובמבר – המפלצת של סיינט אוגוסטין: מתגלה פגר של תמנון ענק אשר נשטף לחופי סיינט אוגוסטין שבפלורידה.


File:Map of USA UT.svg|4 בינואר: יוטה הופכת למדינה ה-45 של ארצות הברית
File:ElectoralCollege1896.svg|3 בנובמבר: הבחירות לנשיאות ארצות הברית 1896: הסנאטור הרפובליקני ויליאם מקינלי מביס את הסנאטור הדמוקרטי ויליאם ג'נינגס ברייאן בבחירות לנשיאות ארצות הברית
File:O giganteus6.jpg|30 בנובמבר: המפלצת של סיינט אוגוסטין: מתגלה פגר של תמנון ענק אשר נשטף לחופי סיינט אוגוסטין שבפלורידה.


## נולדו
* 29 בפברואר – ויליאם ולמן, במאי, מפיק ותסריטאי קולנוע אמריקני (נפטר ב-1975) 
* 19 ביוני – ווליס סימפסון, אשתו האמריקאית של מלך בריטניה לשעבר אדוארד השמיני, בגינה ויתר על כסאו (נפטרה ב-1986) 
* 24 בספטמבר – פרנסיס סקוט פיצג'רלד, סופר אמריקאי (נפטר ב-1940)

## נפטרו

* 15 בינואר – מת'יו בריידי, צלם עיתונות אמריקאי, נחשב ל"אבי צילום העיתונות" (נולד ב-1822)
* 1 ביולי – הארייט ביצ'ר סטואו, סופרת אמריקנית, מחברת אוהל הדוד תום (נולדה ב-1811) 
* 16 ביולי – ויליאם ראסל, המושל ה-37 של מסצ'וסטס (נולד ב-1857)

## קישורים חיצוניים

*
1895 בארצות הברית

**[[1895]] ב[[ארצות הברית]]** הייתה השנה בה חגגה ארצות הברית 119 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית)
* סגן הנשיא: עדלי סטיבנסון (המפלגה הדמוקרטית)

## אירועים בולטים

* 9 בפברואר – משחק הכדורעף הומצא על ידי ויליאם ג. מורגן בהוליוק שבמסצ'וסטס.
* 19 באוגוסט – האקדוחן ג'ון וסלי הארדין נרצח במרזח באל פאסו שבטקסס בשל כך שניהל רומן עם אשת הרוצח.
* 3 בספטמבר – משחק הפוטבול המקצועני הראשון נערך בלאטרוב שבפנסילבניה.
* 24 בדצמבר – ג'ורג' וושינגטון ואנדרבילט השני פותח באופן רשמי את אחוזת בילטמור ליד אשוויל שבצפון קרוליינה.

## נולדו
* 1 בינואר – ג'ון אדגר הובר, ראש האף בי איי (נפטר ב-1972) 
* 6 בפברואר – בייב רות', שחקן בייסבול אמריקאי (נפטר ב-1948) 
* 28 במרץ – כריסטיאן הרטר, מדינאי אמריקני (נפטר ב-1966)  
* 5 ביוני – ויליאם בויד, שחקן אמריקאי (נפטר ב-1972)  
* 10 ביוני – האטי מקדניאל, שחקנית, האישה האמריקאית השחורה הראשונה שזכתה בפרס האוסקר (נפטרה ב-1952) 
* 24 ביוני – ג'ק דמפסי, מתאגרף אמריקני (נפטר ב-1983) 
* 12 ביולי – בקמיינסטר פולר, ארכיטקט אמריקאי (נפטר ב-1983) 
* 22 בספטמבר – פול מוני, שחקן אמריקאי ממוצא יהודי (נפטר ב-1967) 
* 30 בספטמבר – לואיס מיילסטון, במאי קולנוע אמריקאי (נפטר  ב-1980) 
* 4 באוקטובר – באסטר קיטון, שחקן קולנוע וקומיקאי אמריקאי (נפטר ב-1966) 

## נפטרו

* 20 בפברואר – פרדריק דאגלס, לוחם זכויות האדם ומדינאי אפרו-אמריקני (נולד ב-1818) 
* 28 במאי – וולטר גרשם, מדינאי אמריקני בכיר (נולד ב-1832) 

## קישורים חיצוניים

*
1893 בארצות הברית

**[[1893]] ב[[ארצות הברית]]** הייתה השנה בה חגגה ארצות הברית 117 שנה מיום היווסדה.

## הנהגה
* הנשיא: בנג'מין הריסון (המפלגה הרפובליקנית) עד 4 במרץ, גרובר קליבלנד (המפלגה הדמוקרטית)
* סגן הנשיא: לוי פ. מורטון (המפלגה הרפובליקנית) עד 4 במרץ, עדלי סטיבנסון (המפלגה הדמוקרטית)

## אירועים בולטים

[שמאל|ממוזער|250px|[התערוכה העולמית של שיקגו (1893)|התערוכה העולמית של שיקגו, 1893]]
* 17 בינואר – חיל הנחתים האמריקני מסייע להפיל את שלטונה של המלכה ליליאוקלאני בהוואי.
* 1 בפברואר – תומאס אדיסון מסיים לבנות את הראינוע הראשון.
* 4 במרץ – גרובר קליבלנד מושבע לנשיאות ארצות הברית.
* 1 במאי – התערוכה העולמית של שיקגו, הידוע גם בשם "התערוכה הקולומביאנית", נפתחה לציבור בשיקגו.
* 1 ביולי – נשיא ארצות הברית גרובר קליבלנד עובר ניתוח להסרת סרטן בפיו.
* 27 באוגוסט – הוריקן פוגע קרוליינה הדרומית והורג בין 1,000 ל-2,000 בני אדם.
* 7 בנובמבר – מוענקת זכות הצבעה לנשות קולורדו.

## נולדו
* 12 באפריל – רוברט הארון, שחקן קולנוע אמריקאי בתקופת הראינוע (נפטר ב-1920) 
* 23 באפריל – אלן דאלס, איש מודיעין אמריקאי (נפטר ב-1969) 
* 17 באוגוסט – מיי וסט, שחקנית ומחזאית אמריקאית (נפטרה ב-1980) 
* 22 באוגוסט – דורותי פארקר, סופרת אמריקאית (נפטרה ב-1967) 
* 30 באוגוסט – יואי לונג, פוליטיקאי אמריקאי מלואיזיאנה (נרצח ב-1935) 
* 12 בדצמבר – אדוארד ג'י רובינסון, שחקן קולנוע אמריקאי  (נפטר ב-1973) 

## נפטרו

[שמאל|ממוזער|130px|[ראת'רפורד בירצ'רד הייס]]
* 17 בינואר – ראת'רפורד בירצ'רד הייס, נשיאה ה-19 של ארצות הברית (נולד ב-1822) 
* 27 בינואר – ג'יימס בליין, מדינאי אמריקני ומועמד לנשיאות ארצות הברית (נולד ב-1830) 
* 20 בפברואר – פ.ג.ט. בורגארד, גנרל בצבא קונפדרציית המדינות של אמריקה, שפרשו מן האיחוד בעת מלחמת האזרחים האמריקנית (נולד ב-1818) 
* 28 במרץ – אדמונד קירבי סמית', גנרל בצבא הקונפדרציה במהלך מלחמת האזרחים האמריקנית (נולד ב-1824) 
* 7 בספטמבר – המילטון פיש, מושל, סנאטור ומזכיר המדינה של ארצות הברית (נולד ב-1808) 

## קישורים חיצוניים

*
1892 בארצות הברית

**[[1892]] ב[[ארצות הברית]]** הייתה השנה בה חגגה ארצות הברית 116 שנה מיום היווסדה.

## הנהגה
* הנשיא: בנג'מין הריסון (המפלגה הרפובליקנית)
* סגן הנשיא: לוי פ. מורטון (המפלגה הרפובליקנית)

## אירועים בולטים
* 1 בינואר – אליס איילנד נפתח לשם קליטת מהגרים לארצות הברית
* 15 בינואר – ג'יימס נייסמית' מפרסם את חוקי הכדורסל
* 20 בינואר – במשחקה של ה-YMCA בספרינגפילד, מסצ'וסטס, נערך משחק הכדורסל הרשמי הראשון.
* 12 בפברואר – יום הולדתו של הנשיא לשעבר אברהם לינקולן מוכרז כיום חג לאומי ציבורי בארצות הברית.
* 15 באפריל – נוסדת חברת ג'נרל אלקטריק.
* 28 במאי – מועדון סיירה (Sierra Club) נוסד על ידי ג'ון מיור בסן פרנסיסקו, קליפורניה.
* 6 ביוני – מסילת הרכבת של שיקגו, ה-"Chicago 'L'", נפתחה לפעילות.
* 1 באוגוסט – תומאס ג'. ג'ונס נבחר מחדש כמושל ה-28 של אלבמה, לאחר שניצח את רובין קולב.
* 8 בנובמבר – הבחירות לנשיאות ארצות הברית 1892: הסנאטור הדמוקרטי גרובר קליבלנד מביס את הסנאטור הרפובליקני בנג'מין הריסון בבחירות לנשיאות ארצות הברית
* 17 בדצמבר – מגזין Vogue הושק.


File:Ellis island air photo.jpg|1 בינואר - אליס איילנד נפתח לשם קליטת מהגרים לארצות הברית
File:ElectoralCollege1892.svg|3 בנובמבר: הבחירות לנשיאות ארצות הברית 1892: הסנאטור הדמוקרטי גרובר קליבלנד מביס את הנשיא הרפובליקני המכהן בנג'מין הריסון בבחירות לנשיאות ארצות הברית

## נולדו
* 9 בינואר – אווה בורינג, סנאטורית ארצות הברית מנברסקה בשנת 1954 (נפטרה ב-1985)
* 18 בינואר – אוליבר הארדי מצמד הקומיקאים הידועים בשם "השמן והרזה" (נפטר ב-1957)
* 19 בפברואר – סקוט לוקאס, סנאטור ארצות הברית מאילינוי מ-1939 עד 1951 (נפטר ב-1968)
* 29 בפברואר – אוגוסטה סאבאג', פסלת אפרו-אמריקאית (נפטרה ב-1962)
* 26 במרץ – פול דאגלס, סנאטור מטעם מדינת אילינוי בשנים 1949–1967 (נפטר ב-1976)
* 19 במאי – פופס פוסטר, מוזיקאי אמריקאי (נפטר ב-1969)
* 24 ביולי – אליס בול, כימאית אמריקאית שפיתחה את "שיטת בול" לטיפול בצרעת (נפטרה ב-1916)
* 29 ביולי – ויליאם פאוול, שחקן קולנוע (נפטר ב-1984)
* 20 באוגוסט – ג'ורג' אייקן, סנאטור אמריקאי מוורמונט בשנים 1941–1975 (נפטר ב-1984)
* 10 בספטמבר – ארתור קומפטון, פיזיקאי אמריקאי (נפטר ב-1962)
* 15 בדצמבר – ז'אן פול גטי, תעשיין (נפטר ב-1976)

## נפטרו
* 28 בפברואר – אליאס נלסון קונווי, המושל החמישי של ארקנסו בשנים 1852–1860 (נולד ב-1812)
* 26 במרץ – וולט ויטמן, משורר אמריקאי (נולד ב-1819)
* 6 באפריל – וילארד סולסברי האב, סנאטור מארצות הברית מדלאוור בשנים 1873–1892 (נולד ב-1820)
* 16 באוגוסט – תומאס ה. ווטס, המושל ה-18 של אלבמה והתובע הכללי השלישי של קונפדרציית המדינות של אמריקה (נולד ב-1819)
* 25 באוקטובר – קרוליין האריסון, הגברת הראשונה של ארצות הברית, אשתו של הנשיא בנג'מין האריסון (נולדה ב-1832)
## קישורים חיצוניים

*
רבי אבא בר ממל

רבי **אַבָּא בַּר מַמֵּל** היה אמורא בדור השני והשלישי לאמוראי ארץ ישראל.

מוזכר לרוב בדיונים שדן יחד עם אמוראי בית מדרש טבריה שבראשותו של רבי יוחנן, ועם תלמידיו רבי אבהו, רבי אלעזר ובר הפלוגתא העיקרי שלו - רבי זירא.

מוזכר גם יחד עם רבי אמי ורבי אסי שנחשבו גם כרבותיו, ככל הנראה לאחר פטירת רבי יוחנן. כמו כן למד אצל רבי אושעיא.

## במחקר
לדעת כרמולי, רבי אבא בר ממל הוא המוזכר בתלמוד באופן סתמי כ"רב אבא".

## קישורים חיצוניים

* 
* 
* 

## הערות שוליים

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
קטגוריה:תלמידי רבי אושעיא
קטגוריה:תלמידי רבי אמי
קטגוריה:תלמידי רבי אסי
1890 בארצות הברית

**[[1890]] ב[[ארצות הברית]]** הייתה השנה בה חגגה ארצות הברית 114 שנה מיום היווסדה.

## הנהגה
* הנשיא: בנג'מין הריסון (המפלגה הרפובליקנית)
* סגן הנשיא: לוי פ. מורטון (המפלגה הרפובליקנית)

## אירועים בולטים

* 2 בינואר – אליס סאנגר היא העובדת הראשונה ממין נקבה בבית הלבן 
* 2 ביוני – מפקד האוכלוסין האמריקאי לשנת 1890 קובע כי אוכלוסיית תושבי ארצות הברית מונה כ-62,947,714 בני אדם.
* 3 ביולי – איידהו מצטרפת כמדינה ה-43 של ארצות הברית 
* 10 ביולי – ויומינג מצטרפת כמדינה ה-44 של ארצות הברית 
* 6 באוגוסט – ויליאם קמלר הופך לאדם הראשון שמוצא להורג באמצעות כיסא חשמלי.
* 25 בספטמבר – הפארק הלאומי יוסמיטי מוקם בקליפורניה 
* 1 באוקטובר – הקונגרס של ארצות הברית מכריז על הפארקים יוסמיטי וסקוויה בקליפורניה כפארקים לאומיים 
* 29 בדצמבר – טבח וונדד ני בדקוטה הדרומית, חיילי ארצות הברית טובחים בשבט הסו. 153 מבני שבט הסו ו-25 חיילים אמריקנים נהרגים באירוע. כ-150 אינדיאנים מצליחים להימלט מהמקום.


File:Map of USA ID.svg|3 ביולי: איידהו מצטרפת כמדינה ה-43 של ארצות הברית
File:Map of USA WY.svg|10 ביולי: ויומינג מצטרפת כמדינה ה-44 של ארצות הברית 
File:Woundedknee1891.jpg|29 בדצמבר: טבח הברך הפצועה בדרום דקוטה, חיילי ארצות הברית טובחים בשבט ה 


## נולדו
* 28 בינואר – רוברט פרנקלין סטראוד, נודע בכינויו איש הציפורים מאלקטרז (נפטר ב-1963) 
* 16 ביוני – סטן לורל, שחקן וקומיקאי מהצמד "לורל והארדי" (נפטר ב-1965) 
* 20 באוגוסט – ה.פ. לאבקרפט, סופר אמריקני (נפטר ב-1937) 
* 27 באוגוסט – מאן ריי, צלם ואמן (נפטר ב-1976) 
* 9 בספטמבר – קולונל הרלנד סנדרס, יזם מזון מהיר ("KFC") (נפטר ב-1980) 
* 14 באוקטובר – דווייט אייזנהאואר, נשיא ארצות הברית (נפטר ב-1969)

## נפטרו

* 6 באוגוסט – ויליאם קמלר, האדם הראשון שהוצא להורג באמצעות כיסא חשמלי (נולד ב-1860) 

## קישורים חיצוניים

*
1889 בארצות הברית

**[[1889]] ב[[ארצות הברית]]** הייתה השנה בה חגגה ארצות הברית 113 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית) עד 4 במרץ, בנג'מין הריסון (המפלגה הרפובליקנית)
* סגן הנשיא: התפקיד לא אויש עד 4 במרץ, לוי פ. מורטון (המפלגה הרפובליקנית)

## אירועים בולטים

* 4 במרץ – בנג'מין הריסון מושבע לנשיאות ארצות הברית
* 8 ביולי – יוצא לאור הגיליון הראשון של עיתון הוול סטריט ג'ורנאל 
* 23 באוגוסט – נקלט השדר הרדיו הראשון בעולם מאניה אל החוף 
* 2 בנובמבר – דקוטה הצפונית ודרום דקוטה מתקבלות כמדינות בארצות הברית 
* 8 בנובמבר – מונטנה מצטרפת לארצות הברית כמדינה ה-41 
* 11 בנובמבר – וושינגטון הופכת למדינה ה-42 בארצות הברית 
* 14 בנובמבר – העיתונאית נלי בליי (אליזבת קוצ'ריין) יוצאת למסע סביב העולם בפחות מ-80 יום - ניסיון שהוכתר בהצלחה 
* 23 בנובמבר – הג'וקבוקס הראשון מוצג ביריד בסן פרנסיסקו

## נולדו
* 23 בפברואר – ויקטור פלמינג, במאי קולנוע אמריקאי (נפטר ב-1949) 
* 17 ביולי – ארל סטנלי גרדנר, סופר ומשפטן אמריקאי (נפטר ב-1970) 
* 20 בנובמבר – אדווין האבל, אסטרונום אמריקני (נפטר ב-1953) 
* 26 בנובמבר – מוריס רוז, גנרל יהודי בצבא ארצות הברית בזמן מלחמת העולם השנייה (נהרג ב-1945)

## נפטרו

## קישורים חיצוניים

*
היינו העתיד

"**היינו העתיד**" הוא ספר מאת יעל נאמן על ילדות והתבגרות בקיבוץ יחיעם. יצא לאור ב-2011 בהוצאת אחוזת בית בעריכתה של דנה אולמרט.

זהו ספר זכרונות משולב בחומרים ארכיוניים וקטעי ספרות ושירה, והוא מסופר מנקודת מבט של בת הקיבוץ, ילידת 1960. הספר כתוב בגוף ראשון רבים ("אנחנו") כדי להמחיש את האופי המיוחד של ילדי החינוך המשותף וסיפור הלינה המשותפת בשנות השישים של המאה העשרים.

בספר שזורים מידע היסטורי ואירועים שהתרחשו במציאות בישראל: ליל הגשרים, שיירת יחיעם ומלחמת העצמאות. מתואר גם מבצר יחיעם הסמוך לקיבוץ והתפתחות הנוף הסובב אותו במהלך השנים מאז הקמת הקיבוץ.

נאמן מזכירה מונחים וטקסים שהיו נהוגים בכל קיבוצי הקיבוץ הארצי של השומר הצעיר בחיי היומיום: שישה פרחים ביום השואה לזכר ששת המיליונים שנרצחו בשואה, מפעלי אירוח, הקרנת סרטים של 16-מ"מ ממחלקת הקולנוע של ההסתדרות, הדירה בתל אביב, מפקד אש, שיטת הנושאים, המועדון לחבר, חדר האוכל, שומרי לילה, מטפלת, משק ילדים, מנוחת צהרים, מוסד חינוכי, שלה"ב, קן השומר הצעיר, גבעת חביבה, י"ג ועוד.

גם חברים ובנים מקיבוץ יחיעם מוזכרים כאן בשמותיהם, וכן מקומות ואנשים הנוגעים לזיכרונות הקולקטיביים של בני ובנות כל הקיבוצים של הקיבוץ הארצי.

"היינו העתיד" התמודד ב"רשימה הארוכה" של פרס ספיר לשנת 2011 הכוללת 12 ספרים, אך לא נבחר להתמודד בשלב הסופי.

הספר זכה להצלחה גדולה והופיע במשך שבועות רבים ברשימות רבי המכר. זכה באות ספר הזהב של התאחדות הוצאות הספרים בישראל על מכירת יותר מ-20,000 עותקים. הוא נרכש לתרגום לשפות פולנית, צרפתית והולנדית. המהדורה הפולנית יצאה לאור בספטמבר 2012 בהוצאת "צ'ארנה" (Czarne). הספר יצא לאור בצרפתית בהוצאת Actes Sud באפריל 2015.

## קישורים חיצוניים
* 
* 
* עמיה ליבליך, קריאה נוספת ב"היינו העתיד", באתר פסיכולוגיה עברית, 2 במרץ 2011
* 
* 
* אריק גלסנר, על "היינו העתיד", של יעל נאמן, הוצאת "אחוזת בית", פורסם במוסף לספרות של "מעריב" במרץ 2011

קטגוריה:ספרי 2011
קטגוריה:ספרים ישראליים
קטגוריה:ספרים בעברית
קטגוריה:הקיבוץ בתרבות ובאמנות: ספרים
קטגוריה:ספרי זיכרונות
קטגוריה:ספרי הוצאת אחוזת בית
קטגוריה:יחיעם
כף קומורין

שמאל|ממוזער|300px|אנדרטת ויווקנדה ופסל תירוּבַלוּבַר בכף קומורין
**כף קוֹמוֹרין** הוא הנקודה הדרומית ביותר בתת-היבשת ההודית גופא (כלומר למעט סרי לנקה) בקו הרוחב '4 8° צפון ובקו אורך '35 77° מזרח. הכף הוא לשון יבשה סלעית במדינת טאמיל נאדו בהודו, המהווה המשך של רכס הרי גהאט המערביים. בנקודה זו נפגשים שלושה גופי מים: הים הערבי ממערב, מפרץ בנגל ממזרח והאוקיינוס ההודי מדרום. הכף מפריד גם בין שני אזורים חשובים בהיסטוריה של הודו: חוף מלבר ממערב וחוף קורומנדל ממזרח.

בכף קומורין שוכנת העיירה קניאקומרי בת 20,000 התושבים, שהיא אתר חשוב לעלייה לרגל בהודו. השם קומורין הוא שיבוש השם קניאקומרי שפירושו בשפות הסנסקריטיות: "הבתולה קאניה" בהתייחס לאלה הבתולה מהמיתולוגיה ההודית שהמקדש "בהגוותי אמן" (Bhagavathy Amman), שבו נוהגים לסגוד לה, שוכן בכף.

המקום משמש כאתר עלייה לרגל לאלה הבתולה, ויש בו גם אתר זיכרון למהאטמה גנדי ופסל ענק בן 41 מטר של תירוּבַלוּבַר - פילוסוף, סופר ומשורר טמילי שמשערים כי חי בין המאה הראשונה לפנה"ס למאה השמינית לספירה וחיבורו הידוע ביותר דן באתיקה.

אף שכף קומרין הוא הנקודה הדרומית ביותר בתת-היבשת ההודית גופא, הוא איננו הנקודה הדרומית ביותר בהודו. איי ניקובר שוכנים דרומה ממנו.

## קישורים חיצוניים

* 

## הערות שוליים

קטגוריה:הודו: גאוגרפיה
קטגוריה:טמיל נאדו
ויניצה (מחוז)

**מחוז ויניצה** (באוקראינית: **Вінницька область**) הוא מחוז בדרום-מערב אוקראינה, בירתו היא העיר ויניצה. המחוז נמצא באזור הטבעי-היסטורי של פודוליה.

מצפון גובל המחוז במחוז ז'יטומיר, במזרח - במחוזות קייב, צ'רקאסי וקירובוגרד, בדרום - מחוז אודסה, המדינה מולדובה והחבל הבדלני טרנסניסטריה, במערב - מחוזות צ'רנוביץ וחמלניצקי.

שטח המחוז הוא 26.5 אלף קמ"ר ומתגוררים בו כ-1.5 מיליון תושבים (הנכון לשנת 2022). כ-95% מתושבי המחוז הם אוקראינים, כ-4% - רוסים וכ-1% בני לאומים אחרים (פולנים, בלארוסים, מולדובים, יהודים וכו').

## היסטוריה
חבל פודוליה, האזור בו נמצא המחוז, ידע שליטים רבים: בתחילה השבטים הסלאביים של רוס של קייב ולאחר מכן - הדוכסות הגדולה של ליטא, האיחוד הפולני-ליטאי, האימפריה העות'מאנית, שוב האיחוד הפולני-ליטאי, ומשנת 1793 - האימפריה הרוסית. לאחר התפרקות האימפריה הרוסית ותום מלחמת האזרחים היה האזור חלק מהרפובליקה האוקראינית הסובייטית של ברית המועצות.

מחוז ויניצה נוסד בשנת 1932 במסגרת הארגון בגבולות הפנימיים של ברית המועצות. בשנת 1937 הוקטן שטח המחוז, לאחר שאזורים נרחבים ממנו נלקחו לטובת הקמת מחוז ז'יטומיר ומחוז קמיינץ פודולסקי. בשנת 1954 בוצעו שוב שינויים בגבולות המחוז - הוא קיבל 4 נפות ממחוז קייב, אך "איבד" נפה אחת לטובת מחוז צ'רקסי. מאז נשארו גבולות המחוז ללא שינוי עד היום.

עד למלחמת העולם השנייה הייתה במחוז אוכלוסייה יהודית משמעותית. לאור כך הוקמו קולחוזים יהודים דוגמת "דער שטערן" ("הכוכב") בכפר וכניבקה.
## חלוקה אדמיניסטרטיבית
מיולי 2020, לאחר יישום רפורמה במחוזות משנה של אוקראינה, מחוז ויניצה מחולק ל-6 מחוזות משנה כדלהלן:

## ערים במחוז
במחוז ויניצה ישנם 18 יישובים בעלי סטטוס של עיר :

## קישורים חיצוניים

* 

* על פרטיזנים יהודים במחוז ויניצה באוקראינה בתקופת השואה, בתערוכת האינטרנט "החודש הזה בתקופת השואה", באתר יד ושם.

*
קטגוריה:אוקראינה: מחוזות
מחוז ויניצה